《赠毛雍玉县丞谢到山中》
宋代·饶节

何事凌寒带晓暾，高才不肯簿书昏。别峰小寺已鸣磬，夹道短篱犹闭门。

雨后松枝浑黛绿，冻馀泉窦尚春温。聊将二物方君德，富贵功名不足论。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。